Rev 12:11 En hulle het hom oorwin deur die bloed van die Lam en deur die woord van hulle getuienis, en hulle het tot die dood toe hulle lewe nie liefgehad nie.
Nou het die heil en die krag en die koningskap die eiendom van onse God geword, en die mag van sy Christus
Hy het basies die pad vir ons oop gekap om daardie (dunamis) krag van die Heilige Gees te kan toepas.
Maar kan ons dan vra vir hierdie krag – dit klink amper na ‘n teenstelling – Hy het dit dan vir ons gegee, hoekom moet ons vra daarvoor. Ek glo dat dit die eerste vorm van misleiding is wat die satan op ons gelê het – Hy het ons oortuig dat ons moet vra vir iets wat ons eintlik alreeds gekry het en dan sit ons en wag daarvoor in die hoop dat dit binnekort sal verskyn.
Act 4:31 En toe hulle gebid het, is die plek geskud waar hulle saam was, en hulle is almal vervul met die Heilige Gees en het die woord van God met vrymoedigheid gespreek.
Daarenteen kan die duiwel kom met sy tekens en wonders en ons kan hom nie teenstaan nie, want on sweet nie eintlik wat se mag ons in ons hand het as kinders van die lewende God nie.
As ons nie die bonatuurlike aard van ons geloof ten toon stel soos wat ek glo ons veronderstel is om te doen nie, dan kompeteer ons nie met die duiwel nie. Wie sal dan in ons “vaal geloof “ belangstel. Die duiwel weet dit baie goed, en sal alles probeer om ons van ons krag af te kry.
My verwagting is – Ek wil dit Hê, want dit is deel van die Krag van die Heilige Gees. Wil jy dit hê?